*Περιεχόμενα*

*Πρόλογος*

*Εισαγωγή*

1. *Γλώσσα-Πολιτική-Ιδεολογία*

Η γλώσσα ως πολιτικό εργαλείο.

Θρησκεία, ιδεολογία, φανατισμός.

Ο *Μανιχαϊσμός*, το *καλό* και το *κακό*.

Η σχέση ανάμεσα στην (θρησκευτική) πίστη και στον (πολιτικό) λόγο.

Ο *Μαρξισμός*. Γλώσσα και *Ηθική*, η ηθική της *Πολιτικής*.

1. *Ο πολιτικός λόγος*

Η *μεγαλοστομία*.

Η γενικολογία (σύμπτυξη εννοιών σε απλές λέξεις).

Η *τιποτολογία* και η τεχνική της ανατροπής της σχέσης αιτίου και αιτιατού, οι ερωτήσεις που περιέχουν τις απαντήσεις, η *διαλληλία* (ορισμός δια του οριζομένου). Ψεύδος και αλήθεια, η βία ως λέξη και ως πράξη.

Η *ξύλινη* γλώσσα, σύνθημα και *μανιφέστο.*

1. *Έννοιες-Διαμορφώσεις-Αποδομήσεις*

Η (πολιτική) *αναγκαιότητα*. Η *επανάσταση* ως ανατροπή, αλλά και ως *επαναδόμηση*. Το παρωχημένο (το *παλαιό* καθεστώς) και το νέο (η *νέα* τάξη). Φόβος-μίσος-εξέγερση-καθησυχασμός.

Η *Κοινοβουλευτική* Δημοκρατία. Συντηρητισμός-προοδευτισμός, *Δεξιά* και *Αριστερά*. Η εξέγερση *εντός* της δημοκρατίας. Νεοναζιστές, αναρχικοί, ισλαμιστές στις Δυτικές κοινωνίες.

Η *εσωτερική* επανάσταση. Τρομοκρατία, αποκλεισμός, χειραγώγηση.

Η *οικονομική* τρομοκρατία ως ιδεολογική/πολιτική *πράξη*.

Πολιτισμός και *πολυπολιτισμικότητα*.

Η *παγκοσμιοποίηση* και ο *καταναλωτισμός* ως πολιτικό εργαλείο.

1. *Οι προσωπικότητες*

Ο *ένας* και το *πλήθος* (μάζα, λαός, έθνος). Δημαγωγοί και Δημεγέρτες.

Ροβεσπιέρος, Δαντόν, Σαιν Ζυστ, Ναπολέων, Μαρξ, Λένιν, Χίτλερ, Μουσολίνι.

Οι σύγχρονοι Πούτιν, Τραμπ, Ερντογάν.

Η ελληνική περίπτωση, Γεώργιος Παπαδόπουλος. (Ελληνική) Δημοκρατία και πολιτική.

Από τον Ελευθέριο Βενιζέλο, τον Γεώργιο και τον Ανδρέα Παπανδρέου στον Αλέξη Τσίπρα.

1. *Τέχνη-Έρως-Πολιτική*

Ο Ριχάρδος ο Γ’. Η δυσμορφία του όντος, ο θάνατος. Η επιθυμία της αγάπης, η ανάγκη της αποδοχής. Το μίσος του Άλλου (του εύμορφου, του “φυσιολογικού”).

Το ανικανοποίητο της Φύσης. Ο Μάκβεθ, η άνοδος και η πτώση. Έχει η ζωή νόημα; Η ερωτική *κατάκτηση*. Η προσέγγιση, τα *παραμύθια*, η απόρριψη, ο χωρισμός, η πικρία. Η εκδίκηση, η μετακίνηση σε άλλη *κατάκτηση*. Ο ερωτικός λόγος ως *πολιτικός*.

Σχέση έρωτα και πολιτικής, μία *σπουδή θανάτου*. Οι *φουτουριστές* (Μαρινέτι), οι *κονστρουκτιβιστές* (Μαλέβιτς), και οι *ονειροπαρμένοι* (Μαγιακόφσκυ).

Τέχνη και πολιτική. Ο ναζισμός και η *καθαρή* (της *άριας* φυλής) σε αντίθεση με την *παρηκμασμένη* (των *μπολσεβίκων* και *εβραίων*) τέχνη.

Ο *ρατσισμός* και ως πολιτική *καλλιτεχνικής κάθαρσης* από το μίασμα του *μοντερνισμού*.

Ο *σοσιαλιστικός* ρεαλισμός, η μαζική, *στρατευμένη* τέχνη και τα αδιέξοδά της.

1. *Σχέση Έρωτα και Πολιτικής: μία Σπουδή Θανάτου*

Ο «μεσσιανικός» ρόλος του πολιτικού, το καθήκον, η θυσία. Ο πολιτικός ως ο αίρων τας αμαρτίας του κόσμου.

Η στιγμή, η αιωνιότητα και το πέρασμα, από τη στιγμή στην αιωνιότητα. Έρως ανίκατε μάχαν.

Η τέχνη και η πολιτική, ως τα εργαλεία της μετατροπής των μικρών στιγμών σε μόνιμες και οριστικές, στο λεύκωμα της Ιστορίας.

Λόγοι πολιτικοί, λόγοι ερωτικοί, λόγοι εγκλωβισμένοι στην ακινησία του φαντασιακού.

Η πύλη που οδηγεί στο κενό, ο Θάνατος, ως νοηματοδότης της ζωής.

Έρως και Πολιτική, το αντίδοτο του θανάτου.

1. *Το πολιτικό Καθεστώς: το Παρελθόν, το Μέλλον, και η αναπόφευκτη επιστροφή στο Παρόν*

Η προβολή του παρελθόντος στο μέλλον, ως τεκμηρίωση του παρόντος.

Η δημιουργία του πολιτικού μύθου. «Ο Ερχομός του Μέλλοντος, μία Φαντασιακή, ενδοϋποκειμενική, Τάξη».

Κοινοβουλευτικά, δικτατορικά και ολοκληρωτικά καθεστώτα. Η κινεζική πολιτισμική επανάσταση και η ακύρωση - αφανισμός του παρελθόντος.

Η παγκοσμιοποίηση, ο χρηματοπιστωτικός καπιταλισμός, και η διαχείρισή τους.

Η πτώση της Κωνσταντινούπολης; Ο εικονικός έρως και η άφωνη γλώσσα.

1. *Μετά το τέλος… του Έρωτα…; Της Πολιτικής…;*

Η Γλώσσα, ως παρηγορία.

Άμλετ, το ερώτημα που περιέχει την απάντηση, το θέατρο εν θεάτρω… εν θεάτρω… ad infinitum.

Η πολιτική της Τέχνης, η τέχνη της Πολιτικής και ο Έρωτας, ως αντίδοτο του Θανάτου.

Μίμηση, Θέατρο, Δημιουργία.

Time… out, no time, out of time…

1. *Η Μουσική είναι Γλώσσα; Έρωτας; Πολιτική…;*

Η Μουσική, ως η επιστήμη των ήχων και των σχέσεων που δημιουργούν νόημα.

Ο ήχος και η σιωπή, όχι ως αντίθετα, αλλά αλληλοσυμπληρούμενα νοήματα.

Η μουσική και η σιωπή που την περιβάλλει, εντός - εκτός.

Η πολιτική των δυναμικών, ο έρωτας των ηχοχρωμάτων και ο θάνατος του ήχου, ως αντίλαλος της σιωπής.

*Επίλογος*

*Παραρτήματα*

*Βιβλιογραφία*

*Εισαγωγή*

Το κείμενο που ακολουθεί περί *έρωτος*, *τέχνης*, *πολιτικής* δομείται σε εννέα κεφάλαια, με τις υποσημειώσεις τους, τις *Σημειώσεις* και τις *Πηγές*, έναν επίλογο στον οποίο εμφανίζεται πλήρης ο *Μονόλογος του Ριχάρδου του 3ου* στο πρωτότυπο και σε δύο μεταφράσεις, τα Παραρτήματα και μία σύντομη Βιβλιογραφία.

Στο πρώτο κεφάλαιο συζητούνται οι σχέσεις μεταξύ *γλώσσας*, *πολιτικής* και *ιδεολογίας*.

Το δεύτερο εξετάζει τον *πολιτικό λόγο* και τις ιδιαιτερότητές του σε σχέση με τον καθημερινό, αυτόν της κοινωνικής επικοινωνίας.

Στο τρίτο αναφέρομαι στις έννοιες και στον *μεταμοντέρνο* (πολιτικό) λόγο, και πώς αυτός διαμορφώνει (και διαμορφώνεται από) τα «πλήθη».

Στο τέταρτο παρουσιάζονται σημαντικές *πολιτικές προσωπικότητες* και τα ιδιαίτερα χαρακτηριστικά τους.

Το πέμπτο επικεντρώνεται στον *Ριχάρδο τον 3ο*, τον Σαιξπηρικό, τραγικό ήρωα και αποτελεί το κεντρικό κεφάλαιο αυτής της μελέτης.

Το έκτο κεφάλαιο προτείνει τον συνδυασμό και αναδεικνύει τις κρυφές σχέσεις ανάμεσα στον έρωτα, στην πολιτική και στον *θάνατο*, τον οποίο ο άνθρωπος προσπαθεί να αποφύγει-λησμονήσει-υπερβεί δια των άλλων δύο.

Ο *πολιτικός χρόνος* εξετάζεται στο έβδομο κεφάλαιο, με έμφαση στην προσπάθεια δημιουργίας, εκ μέρους των πολιτικών, *μέλλοντος* που (προσπαθούν, δια του λόγου να) δείχνουν πως ελέγχουν.

Το όγδοο κεφάλαιο αναφέρεται στη γλώσσα, κυρίως στη *θεατρική* (πολιτική;) γλώσσα, ως μέσον κατανόησης του κόσμου, δημιουργίας *χρόνου* και, κυρίως, ως εργαλείο *παρηγορίας*.

Το έννατο κεφάλαιο ολοκληρώνει το παρόν πόνημα με αναφορά σε μιαν άλλη γλώσσα, αλλά τόσο όμοια της γλώσσας των λέξεων, αυτή *των ήχων*. Η *Μουσική* κλείνει την (θέλω να πιστεύω) οργανωμένη σκέψη (μου) περί *Έρωτος* και *Πολιτικής*, ως μιας διθεματικής σπουδής… *Θανάτου*, επιστρέφοντας αυτό το κείμενο (των λέξεων και των ήχων) στη *Σιωπή*.

Έχοντας ζήσει ως επαγγελματίας μουσικός για πολλά χρόνια, γράφω τα κείμενά μου επηρρεασμένος από τη μουσική δομή και την οργάνωση των λέξεων-ήχων με τον τρόπο της εναλλαγής των δυναμικών, της πλοκής, της ανάπτυξης των θεμάτων, της επανέκθεσης των αρχικών απόψεων και της τελικής, εμπλουτισμένης από το (φαντασιακό) ταξίδι, επιστροφής. Τα χρόνια των πολιτικών κρίσεων, της μαζικής μετανάστευσης με τραγικές συνέπειες για όλες και όλους, καθώς και των πρόσφατων (2020) επιδημιών, φρόντισαν για την ενορχήστρωση. Ελπίζω αυτό να μην ενοχλήσει τις αναγνώστριες και τους αναγνώστες!...